คริสเตียนีฯดูดีแก้รายย่อยต่ำเกณฑ์สำเร็จแล้ว
&nbsp;บริษัท คริสเตียนีและนีลเส็น (ไทย) หรือ CNT เปิดเผยถึงการแก้ไขปัญหาบริษัทมีผู้ถือหุ้นรายย่อยต่ำกว่าเกณฑ์ที่กำหนดไว้ 15%ของทุนชำระแล้วว่า ขณะนี้ผู้ถือหุ้นรายใหญ่ของบริษัทฯ ได้ขายหุ้นออกมาในตลาดหลักทรัพย์ และสามารถแก้ไขปัญหาดังกล่าวเป็นที่เรียบร้อยแล้ว
14 ก.ค. 2553

บริษัท คริสเตียนีและนีลเส็น (ไทย) หรือ CNT เปิดเผยถึงการแก้ไขปัญหาบริษัทมีผู้ถือหุ้นรายย่อยต่ำกว่าเกณฑ์ที่กำหนดไว้ 15%ของทุนชำระแล้วว่า ขณะนี้ผู้ถือหุ้นรายใหญ่ของบริษัทฯ ได้ขายหุ้นออกมาในตลาดหลักทรัพย์ และสามารถแก้ไขปัญหาดังกล่าวเป็นที่เรียบร้อยแล้ว 
ทั้งนี้ ตามทะเบียนผู้ถือหุ้นของบริษัทฯ ล่าสุด ณ วันที่ 30 มิ.ย. 2553  บริษัทฯ มีจำนวนหุ้นที่ถือโดยผู้ถือหุ้นรายย่อยรวมกันเท่ากับ 15.48 % หรือเท่ากับ1,050 รายซึ่งเป็นไปตามเกณฑ์ที่กำหนดโดยตลาดหลักทรัพย์แห่งประเทศไทยที่ผ่านมา  ด้านราคาหุ้น CNT  ได้ปรับตัวขึ้นแรงต่อเนื่องจากระดับ 4 บาทเศษมาอยู่ที่ 7 บาท วันที่13 ก.ค.ที่ผ่านมา ซึ่งราคา บวก 1.60 บาท  หรือ 29%  ปรับตัวชนเพดานสูงสุดของวัน(ซิลลิง) ขณะที่ผลการดำเนินงานงวดไตรมาสแรกปีนี้ มีกำไรสุทธิ   114.94 ล้านบาท เพิ่มขึ้น 1,074%เทียบกับกำไรสุทธิเพียง  9.79 ล้านบาทในช่วงเดียวกันปีก่อน หากสามารถแก้ปัญหาผู้ถือห้นรายย่อยสำเร็จแล้ว น่าจะดึงดูดให้นักลงทุนหันมาสนใจหุ้นตัวนี้มากขึ้น